《泛舟夕阳》
清代·李孔昭

水自孤竹来，积清不可易。循兹削岩侧，溪峰相配碧。

逸者五六人，荡舟日之夕。怡然山水中，此身欲木石。

动静悟天机，心歇悔形役。随兴坐矶岛，垂钓怀在昔。

作者简介：明末清初直隶蓟州人，字潜夫，一字光四。明崇祯十五年进士。见朝事日非，不赴廷对，以所给牌坊银助军饷，隐居盘山。明亡，素服哭于野三载。清廷屡征不出。隐居教授，倡明理学，成就甚众。及卒，门人私谥安节。